બીજી તરફ કોંગ્રેસના મહાધિવેશનમાં પાર્ટીના વરિષ્ઠ નેતા અને વિપક્ષના નેતા એવા મલ્લિકાઅર્જૂન ખડગેએ ભાજપ - આરએસએસ પર એક પછી એક પોતાના ભાષણમાં પ્રહાર કર્યા હતા. ખડગેએ પોતાના શાયરી અંદાજમાં કહ્યું કે તીમીર (અંધકાર)કી રોશન કહતે હુએ અચ્છા નહીં લગતા, મુઝુ ગમ કો ખુશી કહેતે અચ્છા નહી લગતા...લહૂ ઇન્સાનિયત કો જો દિન-રાત પીતે હૈ, આરએસએસ-ભાજપ કે લોગોકો ઇન્સાન કહેતે મુજે અચ્છા નહીં લગતા. સાથે જ તેમણે આ વખતે કર્ણાટકમાં કોંગ્રેસનો ફરી એક વાર વિજય થશે તેમ જણાવ્યું હતું. સાથે જ તેમણે કાર્યકર્તાઓને કર્ણાટક ચૂંટણીમાં મોટી સંખ્યામાં જોડાવવા માટે અપીલ કરી. ઉલ્લેખનીય છે કે આ મહાઅધિવેશનમાં ચાર પ્રસ્તાવ રજૂ કરવામાં આવ્યા છે. અને તેમાં રાહુલ ગાંધી અને સોનિયા ગાંધી સમેત મનમોહન સિંહ સમેત કોંગ્રેસના અનેક જાણીતા નેતાઓ હાજર રહ્યા હતા.